**Un altfel de vânt**

*Sorina*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Un altfel de vânt.

Frunze se-adună-n forme, grămezi şi grămăjoare,

urnite de un vânt cu degete fireşti,

pe-asfalt să facă mere, visări copilăreşti,

din ruginiul toamnei şi-o fragedă culoare.

Meticulos adună amestec de nuanţe,

foşnind din frunze-ncepe să sufle-ncetişor,

oftând parcă-n demersul atât de truditor,

se leagănă visând, pe raze cu brianţe.

În contopire lină cu-o altfel de trăire,

eliberează frunze din pomii scorburoşi,

golindu-i de-nfruzire, lăsându-i cioturoşi,

desăvârşind lucrarea, foşnind a mulţumire.